Olsson går ikke Kollen-femmila
Olsson tok et suverent VM-gull på femmila i Val di Fiemme, og svensken var også blant favorittene i Holmenkollen. - Johan er fortsatt forkjølet og har bare trent lett etter at han kom hjem med gullmedaljen til Östersund, sier Sveriges landslagstrener Arild Monsen. 32-åringen satser på å være tilbake i langrennssporet til verdenscupavslutningen i Sverige neste uke. Anton Lindblad overtar plassen hans på femmila. Marcus Hellner sliter med vond rygg og går heller ikke søndagens renn i Holmenkollen. Sverige stiller med følgende løpere på femmila: Anders Södergren, Daniel Richardsson, Jens Eriksson og Calle Halfvarsson.
Verdensmester Johan Olsson (32) er ikke kvitt forkjølelsen og står over femmila i Holmenkollen søndag.